*****
ΚΑΝΟΝΙΣΜΟΣ (ΕΟΚ) αριθ. 2203/90 ΤΟΥ ΣΥΜΒΟΥΛΙΟΥ
της 24ης Ιουλίου 1990
για την τροποποίηση του κανονισμού (ΕΟΚ) αριθ. 1581/86 περί του καθορισμού των γενικών κανόνων παρέμβασης στον τομέα των σιτηρών καθώς και των κανονισμών αριθ. 724/67/ΕΟΚ και (ΕΟΚ) αριθ. 2754/78 όσον αφορά την παρέμβαση στον τομέα των λιπαρών ουσιών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1340/90 (2), και ιδίως το άρθρο 7 παράγραφος 5,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (3), όπως τροποποιήθηκε τελευταία από τον κανονισμό (ΕΟΚ) αριθ. 2902/90 (4), και ιδίως το άρθρο 12 παράγραφος 3 και το άρθρο 26 παράγραφος 2,
την πρόταση της Επιτροπής,
Εκτιμώντας:
ότι οι τομείς των σιτηρών και του ελαιολάδου στην Κοινότητα χαρακτηρίζονται από δομική έλλειψη ισορροπίας μεταξύ της προσφοράς και της ζήτησης· ότι η αναζήτηση νέων τρόπων χρησιμοποίησης αποτελεί κατάλληλο μέσο για τη βελτίωση της κατάστασης αυτής·
ότι και στους δύο αυτούς τομείς και στον τομέα των ελαιούχων σπόρων, η έρευνα προς εξερεύνηση τρόπων χρησιμοποίησης, για σκοπούς άλλους από τη διατροφή αποτελεί κατάλληλο μέσο διάνοιξης νέων προοπτικών για την κοινοτική γεωργία·
ότι, συνεπώς, πρέπει να υποστηριχθεί η αναζήτηση νέων προορισμών για τη διάθεση των σιτηρών και των λιπαρών ουσιών εκτός του τομέα των ειδών διατροφής· ότι η εν λόγω υποστήριξη είναι δυνατόν να συνεπάγεται τη θέση, του να τεθούν στη διάθεση των ερευνητών, υπό ευνοϊκούς όρους που καθορίζονται εκ των προτέρων, τα σιτηρά και οι λιπαρές ουσίες που βρίσκονται στην κατοχή των οργανισμών παρέμβασης, προκειμένου να εκτελούνται σχέδια, τα οποία έχουν εγκριθεί σύμφωνα με τη διαδικασία που θα εξασφαλίζει τη στενή συνεργασία μεταξύ των κρατών μελών και της Επιτροπής·
ότι η συνεργασία αυτή είναι δυνατό να εξασφαλιστεί στο πλαίσιο της μόνιμης επιτροπής γεωργικής έρευνας·
ότι πρέπει, ως εκ τούτου, να τροποποιηθεί ο κανονισμός (ΕΟΚ) αριθ. 1581/89 (5), όπως τροποποιήθηκε από τον κανονισμό (ΕΟΚ) αριθ. 195/89 (6), καθώς και ο κανονισμός αριθ. 724/67/ΕΟΚ (7), όπως τροποποιήθηκε τελευταία από τον κανονισμό (ΕΟΚ) αριθ. 1230/89 (8), και ο κανονισμός (ΕΟΚ) αριθ. 2754/78 (9),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Το άρθρο 4 του κανονισμού (ΕΟΚ) αριθ. 1581/86 αντικαθίσταται από το ακόλουθο κείμενο:
«Άρθρο 4
1. Η αγορά σιτηρών από τους οργανισμούς παρέμβασης για την εκπλήρωση των υποχρεώσεων, που προκύπτουν από την κατακύρωση συμβάσεων για την προμήθεια κοινοτικής επισιτιστικής βοήθειας, στο πλαίσιο των διεθνών συμβάσεων ή άλλων συμπληρωματικών προγραμμάτων, διενεργείται με τις τιμές και σύμφωνα με τους λεπτομερείς κανόνες εφαρμογής που καθορίζονται εκ των προτέρων.
2. Οι οργανισμοί παρέμβασης που είναι δυνατό να εξουσιοδοτούνται, σύμφωνα με τη διαδικασία που προβλέπει το άρθρο 26 του κανονισμού (ΕΟΚ) αριθ. 2727/75, όπως τροποποιήθηκε τελευταία από τον κανονισμό (ΕΟΚ) αριθ. 1340/90 (*), να παραχωρούν, σε κατ' αποκοπή τιμή που καθορίζεται εκ των προτέρων, τις ποσότητες των σιτηρών που απαιτούνται για τα προγράμματα επίδειξης νέων τρόπων χρησιμοποίησης των σιτηρών, τα οποία εγκρίνονται από την Επιτροπή σύμφωνα με τη διαδικασία που προβλέπεται στο άρθρο 8 του κανονισμού (ΕΟΚ) αριθ. 1728/74 ( **), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (***).
3. Αν το απαιτήσουν ιδιαίτερες περιστάσεις, το Συμβούλιο, αποφασίζοντας με ειδική πλειοψηφία ύστερα από πρόταση της Επιτροπής, μπορεί να καθορίζει για την πώληση, διαδικασίες άλλες από εκείνες που προβλέπονται στο άρθρο 3.
4. Οι λεπτομερείς κανόνες εφαρμογής του παρόντος άρθρου θεσπίζονται σύμφωνα με τη διαδικασία που προβλέπεται στο άρθρο 26 του κανονισμού (ΕΟΚ) αριθ. 2727/75.
(*) ΕΕ αριθ. L 134 της 28. 5. 1990, σ. 1.
(**) ΕΕ αριθ. L 182 της 5. 7. 1974, σ. 1.
(***) ΕΕ αριθ. L 362 της 31. 12. 1985, σ. 8.»
2. Στο άρθρο 2 του κανονισμού (ΕΟΚ) αριθ. 2754/78, προστίθεται η ακόλουθη παράγραφος:
«1β. Οι οργανισμοί παρέμβασης είναι δυνατόν να εξουσιοδοτούνται, σύμφωνα με τη διαδικασία που προβλέπεται στο άρθρο 38 του κανονισμού αριθ. 136/66/ΕΟΚ, όπως τροποποιήθηκε τελευταία από τον κανονισμό (ΕΟΚ) αριθ. 2902/89 (*), να παραχωρούν, σε κατ' αποκοπή τιμή που καθορίζεται εκ των προτέρων, τις
ποσότητες ελαιολάδου που απαιτούνται για τα προγράμματα επίδειξης νέων τρόπων χρησιμοποίησης για μη επισιτιστικούς σκοπούς, τα οποία εγκρίνονται από την Επιτροπή σύμφωνα με τη διαδικασία που προβλέπεται στο άρθρο 8 του κανονισμού (ΕΟΚ) αριθ. 1728/74 (**), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (***).
Οι λεπτομερείς κανόνες εφαρμογής θεσπίζονται σύμφωνα με τη διαδικασία που προβλέπεται στο άρθρο 38 του κανονισμού αριθ. 136/66/ΕΟΚ.
(*) ΕΕ αριθ. L 280 της 29. 9. 1989, σ. 2.
(**) ΕΕ αριθ. L 182 της 5. 7. 1974, σ. 1.
(***) ΕΕ αριθ. L 362 της 31. 12. 1985, σ. 8.»
3. Στο άρθρο 2β του κανονισμού αριθ. 724/67/ΕΟΚ, το σημερινό κείμενο γίνεται παράγραφος 1 και προστίθεται η ακόλουθη παράγραφος:
«2. Οι οργανισμοί παρέμβασης είναι δυνατόν να εξουσιοδοτούνται, σύμφωνα με τη διαδικασία που προβλέπεται στο άρθρο 38 του κανονισμού αριθ. 136/66/ΕΟΚ, όπως τροποποιήθηκε τελευταία από τον κανονισμό (ΕΟΚ) αριθ. 2902/89 (*), να παραχωρούν, σε κατ' αποκοπή τιμή που καθορίζεται εκ των προτέρων, τις ποσότητες ελαιούχων σπόρων που απαιτούνται για τα προγράμματα επίδειξης νέων τρόπων χρησιμοποίησης για μη επισιτιστικούς σκοπούς, τα οποία εγκρίνονται από την Επιτροπή σύμφωνα με τη διαδικασία που προβλέπεται στο άρθρο 8 του κανονισμού (ΕΟΚ) αριθ. 1728/74 (**), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (***).
Οι λεπτομερείς κανόνες εφαρμογής θεσπίζονται σύμφωνα με τη διαδικασία που προβλέπεται στο άρθρο 38 του κανονισμού αριθ. 136/66/ΕΟΚ.
(*) ΕΕ αριθ. L 280 της 29. 9. 1989, σ. 2.
(**) ΕΕ αριθ. L 182 της 5. 7. 1974, σ. 1.
(***) ΕΕ αριθ. L 362 της 31. 12. 1985, σ. 8.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Ιουλίου 1990.